OZ Karpaty a Klub slovenských turistov pozývajú na **34. ročník** medzinárodného stretnutia expedičných turistov a netradičných cestovateľov **EXPEDÍCIE 2020**, na ktorom bude desať prednášateľov na širokom plátne prezentovať vydarené podujatia z nenarušených alebo málo narušených oblastí, ktorým sa spravidla vyhýbajú masmédiá a cestovný ruch.

Podujatie sa uskutoční **v sobotu 25. apríla 2020 na Fakulte elektrotechniky a informatiky STU v areáli Mlynskej doliny v Bratislave od 10:00 do 19:00.**

Program s mesačným predstihom uverejníme na [**www.expedicie.estranky.sk**](http://www.expedicie.estranky.sk/)**,** kde sa nachádzajú základné informácie aj o predchádzajúcich 33 ročníkoch.

Svetozár Krno, predseda Komisie pre expedičnú turistiku pri sekcii PT Klubu slovenských turistov, [karpaty84@gmail.com](mailto:karpaty84@gmail.com)

[**www.expedicie.estranky**](http://www.expedicie.estranky.sk/)

**Podrobnejšie inštrukcie**

**Klub slovenských turistov**

**Občianske združenie KARPATY**

pozývajú

na **34. ročník**

medzinárodného stretnutia expedičných turistov a netradičných cestovateľov

**EXPEDÍCIE 2020**

Vážení priatelia,

Zima sa pomaly končí a priaznivci tajomných diaľav a krásnej prírody už premýšľajú o lete. Jedni majú smelé plány, iba doťahujú detaily a upresňujú zostavu. Druhí, zaťažení prácou alebo školou, si nenašli čas, aby popremýšľali, rozhodli sa a pustili sa do príprav ľahšej výpravy alebo náročnejšej expedície. Tretích tiež lákajú neznáme a málo známe miesta, ale majú obavy pred prvými krokmi. Potrebujú prvého hýbateľa a spoľahlivý kolektív, aby si rázne povedali, že teraz začnem. Štvrtí sa venujú odlišným záľubám, ale ako viacrozmerné bytosti zaujímajú sa aj o to, čo robia iní nadšenci – expediční turisti, horolezci, jaskyniari, cykloturisti, vodáci a ďalší netradiční cestovatelia.

Desiatka ľudí na širokom plátne bude prezentovať vydarené podujatia z nenarušených alebo málo narušených oblastí, ktorým sa spravidla vyhýbajú masmédiá a cestovný ruch.

Medzi prvými predbežnými ponukami prišli: **Dračie hory** (Jihoafrická republika - Lesotho), **Fanské hory** (Tadžkistan), **Tisíc kilometrov po severnej českej hranici** (Čierne pri Čadci – Aš), **Pacific** **Crest Trail** (Štyri tisíc kilometrov od Mexika cez USA po Kanadu) a **bulharské** hory. Čakáme na ďalšie tipy a  po 20. marci urobíme výber. Vzhľadom na osobitosť festivalu podujatia uskutočnené pomocou komerčných organizácií, prezentujeme iba výnimočne (!!!), napr. keď ide o oblasť, kam sa nedá inak vstúpiť. **Jednoznačnú prednosť** majú **samostatne pripravené** a**samostatne zrealizované výpravy,** aj keď smerovali do tzv. menej atraktívnych miest sveta. Nezabudnite ani na málo známe miesta na Slovensku a v Čechách.

Podujatie nemá komerčný charakter. Vstup je voľný. Pozývame expedičných turistov, horolezcov, vodákov, cykloturistov, jaskyniarov a všetkých netradičných cestovateľov na 33. stretnutie, na najstaršie podujatie svojho druhu v Slovensku i v Čechách, ktorého cieľom je výmena informácií, skúseností uskutočnených turistických expedícií, prezentácia navštívených oblastí, inšpirácie k novým plánom a tvorba nových cestovateľských partií.

Podujatie sa uskutoční **v sobotu 25. apríla 2020 na Fakulte elektrotechniky a informatiky STU** **v areáli Mlynskej doliny v Bratislave od 10:00 do 19:00.**

Ak aj Vy máte záujem podeliť sa s účastníkmi o vlastné skúsenosti, obratom pošlite prihlášku alebo sa kontaktujte na uvedenej adrese. Súčasťou podujatia bude aj burza cestovateľskej literatúry a máp. Viac informácii (najmä o programe) budeme zverejňovať na [www.expedicie.estranky.sk](http://www.expedicie.estranky.sk/)

**V nedeľu 26. apríla plánujeme túru po z**áhoráckych pieskoch (bližšie info v sobotu počas premietania)

Privítame, ak pozvánku pre divákov a prihlášku prednášateľa rozpošlete ďalej.

S pozdravom

Svetozár Krno, predseda Komisie pre expedičnú turistiku pri sekcii PT Klubu slovenských turistov a predseda OZ Karpaty, [karpaty84@gmail.com](mailto:karpaty84@gmail.com), Ladislav Harmatha a predseda turistického oddielu FEI STU v Bratislave.

Záujemci o prednášanie alebo inú aktivitu pošlite ponuku na adresu Svetozár Krno [karpaty84@gmail.com](mailto:karpaty84@gmail.com). Rozsah ponúknutých prednášok plánujte iba na **25 minút** (myslite na ďalších prednášajúci), čo zodpovedá asi 75 záberom CD alebo diapozitívov kinofilmu. Obzvlášť zaujímavé témy dostanú širší priestor, vrátane diskusie.

**PRIHLÁŠKA PREDNÁŠATEĽA**

na 33. ročník stretnutia expedičných turistov – EXPEDÍCIE 2020, ktoré sa uskutoční na FEI STU v areáli Mlynskej doliny v Bratislave v sobotu **25.4.2020**

Predpokladáme, že odznie desať prednášok. Použitá technika: CD, USB, DVD, vo výnimočnom prípade diapozitívy formátu kinofilmu.

Pri ponuke prednášky pozrite sa na prehľad odznených prednášok počas predchádzajúcich ročníkov. Do zaujímavých oblastí sa vraciame, ale prednosť majú tie, o ktorých prednáška ešte neodznela.

**Prihláška do programu**

**Meno**:...............................................**adresa**:......................................................................

**tel.:.....................................................mail:**.........................................................................

Názov prednášky (bližšie spresnenie lokality, typu podujatia).

Požadujem mimoriadne viac ako 25 minút z dôvodu........

Ako **náhradný variant** ponúkam do programu prednášky

 č. 2................................................................................

č. 3...............................................................................

Bližšie špecifikujte požiadavky na premietaciu techniku!!!.

.............................................................................................................................................................................................................................................................................................................................................................................................

**Preplatenie** cestovného je

a)       nevyhnutnou podmienkou mojej prednášky

b)       prijal by som, ale nie je nevyhnutnou podmienkou

c)       nežiadam preplatenie cestovného.

Navrhujem **doplniť** program:.....................................................................................

Ak Vás vyberieme do programu, privítame, ak pošle päť fotiek a napíšete stručný abstrakt, t. j. asi 3–7 viet o prednáške.

napr.:

**Libor Hnyk: Dračí hory (Jihoafrická republika - Lesotho)**   
Přechod Dračích hor patří mezi nejkrásnější trekové trasy světa. Třítisícové štíty spadají strmými čedičovými srázy (tzv. escarpmentem) z náhorních plošin království Lesotha do jihoafrického státu KwaZulu-Natal. Domorodý zuluský název hor uKhahlamba znamená hradba z kopí, přesně tak působily na domorodce rozeklané štíty hor. Trasa přechodu dlouhá 300 km vede často po okraji escarpmentu a poskytuje impozantní výhledy na okolní dramatickou krajinu. Plnily se nám tu všechny trampské i cowboyské sny. Spali jsme v jeskyních, ráno a večer vyli kolem nás sveřepí šakali, nad kolmými stěnami létali orlosupi. Při nádherném východu slunce jsme pozorovali jeden z nejvyšších vodopádů světa Tugela Falls. Čeští geodeti nedávno určili  celkovou výšku vodopádu na 983 metrů. Travnaté svahy jsou porostlé obrovskými stromovými kapradinami a cykasy, aromatické květy lákají motýly a strdimily. Spodní partie Dračích hor jsou tvořeny pískovci, ve kterých přívaly vod vymlely hluboké kaňony, soutěsky, tisíce jeskyní a skalních převisů.  Některé z jeskyní jsou vyzdobeny pravěkými malbami Bushmanů. Nejkrásnější skalní útvary včetně mnoha mostů jsme mohli pozorovat v národním parku Sehlabathebe v Lesothu.  Navzdory své nevšední kráse jsou Dračí hory liduprázdné.  Během první části přechodu jsme v dubnu a květnu za 14 dní na hřebenovce kromě lesotských pastevců, stád polodivokých koní, několika antilop a tlup paviánů potkali jen sedm turistů z toho dva Brňáky).  Při druhé části v „jarním“ září jsme za 13 dní nepotkali vůbec nikoho. V přednášce se také objeví obrázky z Krugerova národního parku a Blyde River kaňonu.

**Svetozár Krno: Annapurna a Dhaulágirí v monzúnovom šate (Nepál)**

Prednáška zachytáva podujatie na konci monzúnového obdobia, keď sa tradiční komerční trekári vyhýbajú väčšine nepálskych hôr ako čert svätenej vody. Pod osirelými osemtisíc metrov vysokými štítmi (Annapurny, Manaslu a Dhaulágirí) panoval pokoj. Nikoho nerušil spriemyselnený cestovný ruch. Návštevník síce občas zmokol, nevidel každé ráno čistú oblohu, ale mal viac času vnímať okolitú prírodu a život v horských osadách, ktoré čakali na začiatok turistickej sezóny i v tých od tradičných trás vzdialených dedinách, ktorých obyvatelia stáročia žijú šťastne a sebestačne aj bez pomoci pohodlných dovolenkárov. Prednášateľ hľadá spoločné a odlišné rysy himalájskej duše prírody a ľudí v severnej Indii, Sečuáne a Nepále.

**Doprava:**

(**preverte** si **aktuálnosť** informácií)

1. Hlavná stanica: bus č. 32 – ZOO (12 minút) alebo až Botanická záhrada (13 minút) – chodí 2-3 x za hodinu

2. Hlavná stanica: bus č, 93, – Zochova ul., prestúpiť na

2a) bus č. 39 – ZOO, chodí x za hodinu

2b) električka č. 5, 9 – zo zast. Kapucínska na zastávku Botanická záhrada, potom cez pešo do kopca vedľa areálov PF a FMFI UK

3. Autobusová stanica Nivy – bus č. 70 Nový most (býv. SNP) (6 minút), prestúpiť na elekt. č. 4, 5, 6, 9 na zastávku Botanická záhrada, potom cez pešo do kopca vedľa areálov PF a FMFI UK

Lístok na MHD stojí: a) 15 minút 0,70 Euro, 30 minút – 0,90 Euro, 60 minút – 1,20 Euro.

V sobotu je otvorený iba vchod do hlavnej budovy FEI STU (z juhu). Pri ceste od Botanickej záhrady treba obísť budovu PF UK.